 Ilaa hada si rasmiya looma oga asbaabaha dhabta ah ee Buur madow xabsiga loogu taxaabay, hase yeeshee nin sheegay inay walaalo yihiin oo lagu magacaabo Maxamed Maxamuud oo xalay Horn Cable TV u waramay ayaa cadeeyay in Walaalkii Boqor Cismaan Buur-madow ay qabteen Sirdoonka Imaaraadka, waxaanu yidhi isaga oo arrinkaa ka hadlayaAnigoo ah Maxamed Maxamuud oo ah Boqor Cismaan Maxamuud Buur Madow Walaalkii waxaan cadaynayaa in la Xidhay Boqor Cismaan Maxamuud Buur-madow, waxaana xidhay sida naloo sheegay Ciidamada Sirdoonka ee dawlada Imaaraadka, iyadoo xukuumadda Somaliladna la sheegay inay lug ku leedahay Xadhigiisa, laakiin waxa kaliya oo aan cadaynayaa in Boqor Cismaan Buur-madow la xidhay ilaa hadana meel uu ku xidhan yahay aan war loo hayn, saldhigyada Magaalada Abu-dubai oo aanu ka baadhnayna waanu ka waynay, markaa meel ay ku xidheen ama geeyeen lama garanayo 